
R E F E R A T


Reţelele de utilităţi existente în municipiul Timişoara nu acoperă toate străzile municipiului, situaţie întâlnită şi în zona Armoniei nr.4 – 6,. 


În conformitate cu Legea nr. 15/2003, privind sprijinul acordat tinerilor pentru construirea unei locuinţe proprietate personală, în această zonă în baza H.C.L nr. 47/28.02.2006, au fost atribuite în folosinţă gratuită 40 parcele pentru 46 unităţi locative.


Potrivit art. 5, din H.C.L. nr. 47/28.02.2006, „Reţelele edilitare şi drumul propus prin Planul Urbanistic Zonal vor fi realizate prin parteneriat public-privat”. Conform art. 6, din H.C.L. nr. 47/28.02.2006 ,beneficiarii terenului sunt obligaţii să înceapă construirea locuinţei în termen de 1 an de la data atribuirii terenului, obligaţie care este în aplicare în acest moment.

Acesta este motivul pentru care se impune realizarea acestor utilităţi (apă, canal, gaz, iluminat stradal, modernizare drum şi trotuare).
Valoarea totală a investiţiei ,, Viabilizare terenuri cu utilităţi –zona Armoniei nr. 4-6, Municipiul Timişoara ” este estimată la 2.407.925,1 lei (cu TVA), respectiv 708.859,6 Euro.

Având în vedere faptul că finanţarea obiectivului ,, Viabilizare terenuri cu utilităţi –zona Armoniei nr. 4-6, Municipiul Timişoara” se face din bugetul local şi contribuţie proprietari parcele, propunem aprobarea studiului de fezabilitate conform proiectului P 28/2007 întocmit de S.C. DELTA PROJECT  S.R.L.

